ՀՀ ԱԺ պատգամավորներ Արփինե Հովհաննիսյանի, Վահրամ Բաղդասարյանի եւ Անդրանիկ Հարությունյանի հեղինակած «Ազգային ժողովի կանոնակարգ» ՀՀ սահմանադրական օրենքում փոփոխություն կատարելու մասին» օրինագիծը քննարկվել է առաջին ընթերցման ընթացակարգով: Անդրանիկ Հարությունյանը նշել է, որ առաջարկվում է ԱԺ նիստում առաջին ընթերցմամբ քննարկման ընթացքում կառավարության ներկայացուցչի` հարակից զեկուցմամբ հանդես գալը սահմանել ոչ թե հայեցողական, այլ պարտադիր լիազորություն: